rejauldu/bengali-wikipedia huggingface dataset:
ইথিওপিয়া-ইন্দোনেশিয়া সম্পর্ক ইথিওপিয়া এবং ইন্দোনেশিয়া এর মাঝে বিদ্যমান দ্বিপাক্ষিক কূটনৈতিক সম্পর্ককে নির্দেশ করে। ইথিওপিয়ার রাজধানী আদ্দিস আবাবাতে ইন্দোনেশিয়ার একটি দূতাবাস রয়েছে। অবশ্য এই দূতাবাসের নিকটে, সোমালিয়া এবং জিবুতি সম্পর্কিত দায়িত্ব এবং বিশষয়াবলী ন্যস্ত আছে। অপরদিকে, ইন্দোনেশিয়ার রাজধানী জাকার্তায় ইথিওপিয়ার একটি দূতাবাস রয়েছে। উভয় দেশই জোট-নিরপেক্ষ সংস্থা (ন্যাম) এর সদস্য।   ইতিহাস  ১৯৬১ সালে ইথিওপিয়া এবং ইন্দোনেশিয়া এর সরকারের মধ্যে কূটনৈতিক সম্পর্ক প্রতিষ্ঠিত হয়। এর পরে ১৯৬৪ সালে আদ্দিস আবাবাতে, ইথিওপিয়ায় ইন্দোনেশিয়ার দূতাবাস প্রতিষ্ঠিত হয়। অপরদিকে কূটনৈতিক সম্পর্ক প্রতিষ্ঠার প্রায় ৫৫ বছর পর, ২০১৬ সালের ২য় ভাগে, জাকার্তাতে, ইন্দোনেশিয়ায় ইথিওপিয়ার দূতাবাস স্থাপিত হয়। ইন্দোনেশিয়ায় নিযুক্ত ইথিওপিয়ার রাষ্ট্রদূত অ্যারেগা হাইলু তেফেরা, ২০১৬ সালের ৩১ মে, ইন্দোনেশিয়ার রাষ্ট্রপতি জোকো উইদোদোর নিকট নিজের বৃত্তান্ত জমা দেন। বর্তমানে ইন্দোনেশিয়াতে অবস্থিত ইথিওপিয়ার এই দূতাবাস, জাকার্তায় সম্পূর্ণভাবে সক্রিয় রয়েছে। এছারাও, এই দূতাবাসের নিকট মালয়েশিয়া, সিঙ্গাপুর এবং আসিয়ান সদর দপ্তর সম্পর্কিত দায়িত্ব এবং বিশষয়াবলী ন্যস্ত করার পরিকল্পনা রয়েছে।   সমন্বয়  ইথিওপিয়া এবং ইন্দোনেশিয়া এর মজাহে আন্তরিক সম্পর্ক থাকলেও, এই দুই দেশের মধ্যে বাণিজ্যে অনেক প্রতিবন্ধকতা রয়েছে। ইথিওপিয়ার ইন্দোনেশিয়া দূতাবাস এই সমস্যার পিছনে দুটি প্রধান সমস্যা চিহ্নিত করেছে। সেগুলো হল, ইথিওপিয়ার ভৌগোলিক অবস্থান এবং ইথিওপিয়ার চারদিকে অস্থিতিশীলতা।  যদিও নন-অ্যালাইনড মুভমেন্ট সেন্টার ফর সাউথ-সাউথ টেকনিক্যাল কো-অপারেশন এর মাধ্যমে ইন্দোনেশিয়া বহুসংখ্যক ইথিওপিয়ো সরকারি কর্মকর্তাকে ইন্দোনেশিয়াতে বিভিন্ন ক্ষেত্রে শিক্ষা এবং প্রশিক্ষণের মাধ্যমে সাহায্য করেছে। ক্ষেত্রগুলোর মাঝে রয়েছে কৃষি, শিক্ষা, পরিবার পরিকল্পনা, পরিবেশ, দারিদ্র্য দূরীকরণ, উদ্যোগ গ্রহণ, স্বাস্থ্য, উচ্চশিক্ষার সুযোগ ইত্যাদি বিষয়।   বাণিজ্য এবং বিনিয়োগ  যদিও বর্তমানে, ইথিওপিয়া এবং ইন্দোনেশিয়া এর মধ্যকার বাণিজ্যের আকার তুলনামূলকভাবে কম, তবুও ভবিষ্যতে এটি বৃদ্ধি পাওয়ার সম্ভাবনা রয়েছে। কারণ, ইন্দোনেশিয়া, তাদের নিজেদের পণ্য রপ্তানির জন্য ইথিওপিয়াকে আফ্রিকার নতুন বাজার হিসেবে পরিকল্পনা করছে। ইন্দোনেশিয়ার রপ্তানিযোগ্য পণ্যের মাঝে রয়েছে, সাবান, নুডুলস প্রভৃতি। ২০০৭ সালে দুই দেশের মাঝে বাণিজ্যের পরিমাণ ছিল ৬৯ মিলিয়ন (৬.৯ কোটি) মার্কিন ডলারের। তবে এই বাণিজ্য সম্পর্কে ইথিওপিয়ার ক্ষেত্রে প্রচুর বাণিজ্য ঘাটতি রয়েছে এবং প্রায় অধিকাংশ রপ্তানিই ঘটে থাকে ইন্দোনেশিয়া থেকে। বর্তমানে ইন্দোনেশিয়া থেকে ইথিওপিয়ায় ইলেকট্রনিকস পণ্য, সাবান, ডিটারজেন্ট, কাগজ, বই, টায়ার, টেক্সটাইল, ফার্নিচার প্রভৃতি রপ্তানি হয়।   তথ্যসূত্র    বহিঃসংযোগ   ইন্দোনেশিয়া দূতাবাস, আদ্দিস আবাবা, ইথিওপিয়া      বিষয়শ্রেণী:ইথিওপিয়ার দ্বিপাক্ষিক সম্পর্ক বিষয়শ্রেণী:ইন্দোনেশিয়ার দ্বিপাক্ষিক সম্পর্ক
ইয়ারপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল খানে খোদা মসজিদ।   খানে খোদা মসজিদ  খানে খোদা মসজিদ বা জঙ্গলকাটি মসজিদের প্রতিষ্ঠাকাল অষ্টাদশ শতক বলে অণুমিত হয়। ১৭ ফুট ৪ ইঞ্চি X ১৭ ফুট ৪ ইঞ্চি মাপের গম্বুজ সহ মসজিদের উচ্চতা প্রায় ২০ ফুট। মসজিদের অব্যন্তরে ৮ ফুট ৯ ইঞ্চি X ৮ ফুট ৯ ইঞ্চি X ৮ ফুট ৯ ইঞ্চি আয়তনের গর্ভগৃহ অবস্থিত। মসজিদ নির্মাণে ৬.৮ ইঞ্চি X ৪.৫ ইঞ্চি X ১.৫ ইঞ্চি আয়তনের আয়তাকার ইট ব্যবহৃত হয়েছে। মসজিদের শীর্ষে চারকোণে একটি করে চারকোণা টারেট বর্তমান।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
ইসলামাবাদ ওয়াছিম উদ্দিন উচ্চ বিদ্যালয় বাংলাদেশের জামালপুর জেলার মাদারগঞ্জ থানার জোরখালি বাজারে অবস্থিত।   ইতিহাস  এটি ১৯৫৯ সালে প্রতিষ্ঠিত হয়। ডাঃ মোঃ ওয়াছিম উদ্দিন এই বিদ্যালয়টি প্রতিষ্ঠিত করেন।   অবকাঠামো  বিদ্যালয়ে রয়েছে বিশাল খেলার মাঠ। এর অধীনে আছে একটি পুকুর, একটি শহীদ মিনার। বিদ্যালয়টি জোরখালি বাজার-বালিজুড়ী বাজার সড়কের পার্শ্বে অবস্থিত।   পরিচালনা পরিষদ  বিদ্যালয়ের বর্তমান প্রধান শিক্ষক এস এম রেজাউল ইসলাম। বিদ্যালয়টি সক্রিয় পরিচালনা পরিষদ কর্তৃক পরিচালিত হয়।   তথ্যসূত্র   বিষয়শ্রেণী:জামালপুর জেলার বিদ্যালয়
হাইড্রোজেন জ্বালানি বলতে হাইড্রোজেনকে বোঝায়, যা অক্সিজেনের সঙ্গে জ্বালানি হিসাবে পোড়ানো হয়। এটি কার্বন-শূন্য, তবে শর্ত থাকে যে এটি এমন একটি প্রক্রিয়ায় তৈরি হয়েছে যার সঙ্গে কার্বন জড়িত না। এটি জ্বালানি কোষ বা অভ্যন্তরীণ দহন ইঞ্জিনে ব্যবহার করা যেতে পারে (এইচআইসিইভি দেখুন)। হাইড্রোজেন যানবাহন সংক্রান্ত, বাণিজ্যিক জ্বালানি কোষ যানবাহন যেমন যাত্রীবাহী গাড়িতে হাইড্রোজেনের ব্যবহার শুরু হয়েছে, এবং বহু বছর ধরে জ্বালানি কোষ বাসে ব্যবহৃত হচ্ছে। এটি মহাকাশযান চালনার জ্বালানি হিসাবেও ব্যবহৃত হয় এবং হাইড্রোজেন চালিত বিমানের জন্য প্রস্তাব করা হচ্ছে।   শক্তি  পর্যায় সারণীতে প্রথম শ্রেণি ও প্রথম পর্যায়ে হাইড্রোজেনকে পাওয়া যায়, অর্থাৎ এটি সবচেয়ে হালকা মৌল। হাইড্রোজেন খুব কমই বায়ুমণ্ডলে বিশুদ্ধ আকারে পাওয়া যায়।Altork, L.N. & Busby, J. R. (2010 Oct). Hydrogen fuel cells: part of the solution. Technology & Engineering Teacher, 70(2), 22–27. বাতাসে বিশুদ্ধ হাইড্রোজেনের শিখায়, হাইড্রোজেন (H২) অক্সিজেনের (O২) সাথে বিক্রিয়া করে শক্তির মুক্তির সাথে জল (H২O) উৎপন্ন করে।  ২H২ (গ্যাস) + O২ (গ্যাস) → ২H২O (গ্যাস) + শক্তি  বিশুদ্ধ অক্সিজেনের পরিবর্তে বায়ুমণ্ডলীয় বায়ুতে, হাইড্রোজেন দহনের ফলে জলীয় বাষ্পের সঙ্গে অল্প পরিমাণ নাইট্রোজেন অক্সাইড পাওয়া যেতে পারে। নিঃসৃত শক্তি হাইড্রোজেনকে জ্বালানি হিসাবে ব্যবহার করতে দেয়। একটি ইলেক্ট্রোকেমিক্যাল কোষে, সেই শক্তি তুলনামূলকভাবে উচ্চ দক্ষতার সঙ্গে ব্যবহার করা যেতে পারে। যদি শক্তি তাপ উত্পাদন করতে ব্যবহৃত হয়, তাপগতিবিদ্যা প্রক্রিয়াটির তাপ দক্ষতার উপর সীমাবদ্ধতা রাখে।   ব্যবহারসমূহ   হাইড্রোজেন জ্বালানি তরল-চালিত রকেট, গাড়ি, ট্রাক, ট্রেন, নৌকা ও বিমান, বহনযোগ্য জ্বালানি কোষ বা স্থির জ্বালানি কোষগুলির জন্য গতিদায়ক শক্তি সরবরাহ করতে পারে, যা একটি বৈদ্যুতিক মোটরকে শক্তি প্রদান করতে পারে। হাইড্রোজেনকে নবায়নযোগ্য শক্তির প্রাথমিক টেকসই উৎস হিসাবে বিবেচনা করা হয় এবং এটি "উন্নত শক্তি রূপান্তর ব্যবস্থার জন্য অত্যন্ত প্রয়োজনীয়।"   জ্বালানি কোষ  হাইড্রোজেন থেকে বৈদ্যুতিক শক্তিতে শক্তি রূপান্তরের জন্য জ্বালানি কোষগুলি তাদের উচ্চ দক্ষতা, কম শব্দ ও সীমিত সংখ্যক চলমান অংশগুলির কারণে সবচেয়ে আকর্ষণীয় পছন্দ উপস্থাপন করে। হাইড্রোজেন থেকে স্থির ও স্থানান্তরযোগ্য উভয় শক্তি উৎপাদনের জন্য জ্বালানি কোষগুলি আগ্রহের বিষয়। জ্বালানি কোষ প্রায়ই একটি যানবাহন চালনা ব্যবস্থার অংশ হিসাবে বিবেচিত হয়।  একটি ব্যাটারি ও একটি বৈদ্যুতিক মোটর সহ একটি ইলেকট্রিফাইড পাওয়ারট্রেনকে পাওয়ার জন্য একটি জ্বালানি কোষ ব্যবহারকারী একটি দহন ইঞ্জিন ব্যবহার করার চেয়ে দুই থেকে তিনগুণ বেশি দক্ষ, যদিও এর কিছু সুবিধা বিদ্যুতায়িত শক্তি চালিত ট্রেনের সঙ্গে সম্পর্কিত (অর্থাৎ, পুনর্জন্মগত ব্রেকিং সহ)। এর অর্থ হল যে হাইড্রোজেন দহন ইঞ্জিনের তুলনায় একটি জ্বালানি কোষে হাইড্রোজেন ব্যবহার করে উল্লেখযোগ্যভাবে বৃহত্তর জ্বালানি অর্থনীতি পাওয়া যায়।  তথ্যসূত্র  বিষয়শ্রেণী:জ্বালানি বিষয়শ্রেণী:নবায়নযোগ্য জ্বালানি বিষয়শ্রেণী:হাইড্রোজেন প্রযুক্তি বিষয়শ্রেণী:হাইড্রোজেন অর্থনীতি বিষয়শ্রেণী:শিল্প গ্যাস
সুভাষগ্রাম রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে  আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সুভাষগ্রাম রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সুভাষগ্রাম রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সুভাষগ্রাম ও তার পার্শ্ববর্তী এলাকাগুলিতে রেল পরিষেবা প্রদান করে।  ভৌগোলিক অবস্থান  সুভাষগ্রাম রেলওয়ে স্টেশনের অবস্থান হল । এর গড় উচ্চতা হল ।  ইতিহাস ১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত  বিস্তৃত ব্রডগেজ রেলপথ নির্মাণ করেছিল।  বৈদ্যুতিকরণ শিয়ালদহ থেকে সুভাষগ্রাম পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮২-এ ভারতে প্রতিষ্ঠিত বিষয়শ্রেণী:১৮৮২-এ ভারতে চালু রেলওয়ে স্টেশন বিষয়শ্রেণী:শিয়ালদহ রেল বিভাগ
রুহুল কবির রিজভী আহমেদ বাংলাদেশের একজন রাজনীতিবিদ যিনি বর্তমানে বাংলাদেশ জাতীয়তাবাদী দলের জ্যেষ্ঠ যুগ্ম মহাসচিব হিসেবে দায়িত্ব পালন করছেন। ২০১৬ সালের ১৯শে মার্চ বিএনপির ষষ্ঠ সম্মেলনে তিনি জ্যেষ্ঠ যুগ্ম মহাসচিব হিসেবে নির্বাচিত হন। এছাড়াও তিনি ঢাকার পল্টনে অবস্থিত বিএনপির কেন্দ্রীয় কার্যালয়ের দফতর সম্পাদক ও মুখপাত্র হিসেবে দায়িত্ব পালন করছেন।  প্রারম্ভিক জীবন রিজভী আহমেদের পৈত্রিক নিবাস কুড়িগ্রাম জেলায়। তিনি ঢাকার হলি ফ্যামিলি হাসপাতালে জন্মগ্রহণ করেন। স্কুল- বগুড়া জিলা স্কুল, কুড়িগ্রাম সরকারি উচ্চ বিদ্যালয়, বগুড়া বাংলা স্কুল। কলেজ- রাজশাহী কলেজ ও রাজশাহী সরকারি সিটি কলেজ। রাজশাহী বিশ্ববিদ্যালয় থেকে ভূগোল ও ইতিহাস এ দু'টি বিষয়ে এম.এ এবং আইন বিষয়ে স্নাতক।  রাজনীতি রাজনীতি জীবনের শুরুতে উচ্চ মাধ্যমিক সম্পন্ন করার পর রিজভী বামপন্থী বিপ্লবী ছাত্র ইউনিয়ন নামে একটি সংগঠনের মাধ্যমে ছাত্র রাজীতিতে প্রবেশ করেন। তিনি  বিপ্লবী ছাত্র ইউনিয়ন রাজশাহী সরকারি কলেজ শাখার সাধারণ সম্পাদক ছিলেন। পরবর্তীতে ছাত্রদল প্রতিষ্ঠা হওয়ার পর তিনি জাতীয়তাবাদী ছাত্রদলে যোগদান করেন এবং রাজশাহী বিশ্ববিদ্যালয় শাখা ছাত্রদলের প্রচার সম্পাদকের দায়িত্ব পান ও পরবর্তিতে তিনি বিশ্ববিদ্যালয় শাখার সাধারণ সম্পাদক নির্বাচিত হন। বাংলাদেশ জাতীয়তাবাদী ছাত্রদলের কেন্দ্রীয় সভাপতি হিসেবেও দায়িত্ব পালন করেন। রিজভী ১৯৮৯ সালের সর্বশেষ রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) নির্বাচনে এর সহ-সভাপতি (ভিপি) নির্বাচিত হন এবং ১৯৯০ সাল পর্যন্ত এ দায়িত্ব পালন করেন।  তথ্যসূত্র   বহিঃসংযোগ       বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:কুড়িগ্রাম জেলার ব্যক্তি
ইউনিকোন্ট   সদ্য তৈরি করা আমরফিয়া নিবন্ধে পুনর্নির্দেশের জন্য এই শিরোনামকে অরক্ষিত করার অনুরোধ রইল। এসবিবি১৪১৩ (আলাপ • অবদান) ০৬:১৩, ৮ ফেব্রুয়ারি ২০২৫ (ইউটিসি)  @Sbb1413 অরক্ষিত । ≈  MS Sakib  «আলাপ»  ১০:৪৫, ১০ ফেব্রুয়ারি ২০২৫ (ইউটিসি)   :চট্টগ্রাম বিশ্ববিদ্যালয় জাদুঘর     Unprotection: সুরক্ষা অপ্রয়োজনীয়। সুরক্ষা প্রদানের পূর্বে কোনো ধ্বংসপ্রবণ সম্পাদনা দৃশ্যমান নয়। সাম্প্রতিক ইতিহাসেও কোনো ধ্বংসপ্রবণ সম্পাদনা হয়নি। — আদিভাই • আলাপ • ২৩:২৭, ১৯ মে ২০২৫ (ইউটিসি)  ধ্বংস গ্রহণ ভালো করতে হবে এটা নিয়ে সুন্দরভাবে চিন্তা ভাবনা করে পরামর্শ সুও পরামর্শ নিতে হবে আমি চাই দেশটা উন্নতি হোক চাইলেই কি আর সব করা জাই থাকতে হবে টাকা এজন্য প্রত্যেকটা মানুষকে ইনকাম ভালো কিছু করতে রাজতা ঘাট মানুষ সুন্দর ভাবে চলাফেরা করি সবাই একই রকম  দিবেন চাই ~2025-65495-8 (আলাপ) ২০:০৭, ১৮ সেপ্টেম্বর ২০২৫ (ইউটিসি)
অনিতা উদীপ একজন ভারতীয় চিত্রনাট্যকার এবং পরিচালক, যিনি তামিল এবং ইংরেজি ভাষার ছবিতে কাজ করেছেন।   কর্মজীবন  অনিতা প্রথমে চেন্নাইতে ইঞ্জিনিয়ারিং ডিগ্রি অর্জন করেন, তারপর লস অ্যাঞ্জেলেসের লয়োলা মেরিমাউন্ট বিশ্ববিদ্যালয়ে তিন বছরের জন্য ফিল্ম এবং টিভি প্রোডাকশনে স্নাতকোত্তর ডিগ্রি অর্জনের জন্য ভর্তি হন। মার্কিন যুক্তরাষ্ট্রে থাকাকালীন, অনিতা ফ্লাওয়ারি থর্ন এবং ওমের মতো কয়েকটি স্বল্পদৈর্ঘ্যের চলচ্চিত্র তৈরি করেছিলেন, একই সাথে তিনি স্টিভেন স্পিলবার্গের বিজ্ঞান কল্পকাহিনী মিনিসিরিজ টেকেন (২০০২) -এর জন্য ইন্টার্ন হিসেবেও কাজ করেছিলেন। ভারতীয় চলচ্চিত্র শিল্পের প্রতি অনিতার প্রবল আগ্রহ ছিল এবং ভারতে ফিরে আসার পর তিনি প্রাথমিকভাবে তামিল ছবিতে গায়িকা হিসেবে কাজ করেছিলেন। তাঁর প্রাথমিক গানগুলির মধ্যে ছিল ডি ইমানের তামিল স্ল্যাশার (লোমহর্ষক চলচ্চিত্র) ছবি হুইসল (২০০৩) এর অ্যালবাম "আজাগিয়া অসুর", যেটি তুমুল জনপ্রিয়তা পায়। তিনি একটি তামিল পপ অ্যালবাম মুগাঙ্গালও প্রযোজনা করেছিলেন।  ২০০৩ সালে, ২৫ বছর বয়সে, অনিতা তাঁর প্রথম পূর্ণদৈর্ঘ্য চলচ্চিত্র পরিচালনা করার সিদ্ধান্ত নেন এবং পরবর্তীতে তাঁর হোম প্রোডাকশন স্টুডিও এনভিআইজেড এন্টারটেইনমেন্টের জন্য ইংরেজি ভাষার চলচ্চিত্র নক নক, আই'ম লুকিং টু ম্যারি নির্মাণ করেন। অভিনেতা রতি অরুমুগম এবং সুহাস আহুজা অভিনীত এই ছবিটি তৈরি করেছেন চিত্রগ্রাহক প্রীতা জয়রামন ও সঙ্গীত রচয়িতা মহেশ শঙ্কর সহ একটি তরুণ দল। পরে তিনি পেন্টামিডিয়ার জন্য অ্যানিমেটেড ছবি গালিভার্স ট্র্যাভেল পরিচালনা করেন এবং ছবিটি অস্কার পুরস্কারে সেমিফাইনালের জন্য সংক্ষিপ্ত তালিকাভুক্ত হয়।  অনিতা ভারতীয় ভাষার চলচ্চিত্র নির্মাণের মাধ্যমে চলচ্চিত্রের প্রতি তাঁর আগ্রহ অব্যাহত রাখেন এবং সঞ্জীব ও রিয়া বামনিয়াল অভিনীত তামিল কলেজ নাটক কুলির ১০০° (২০০৯)-এর রচনা, প্রযোজনা এবং পরিচালনা করেন। চিত্রনাট্যটি উটির একটি বোর্ডিং স্কুলের ধনী কলেজ পড়ুয়াদের জীবনের উপর ভিত্তি করে তৈরি হয়েছিল। ছবিটির জনপ্রিয় সঙ্গীত অ্যালবামের কারণে মুক্তির আগে এটি ব্যাপক প্রচারণা লাভ করে, তবে বক্স অফিসে গড় আয় করে।  এরপর অনিতা অভিনেত্রী ওভিয়ার সাথে ৯০এমএল (২০১৯) চলচ্চিত্রে কাজ করেন, যেটি তামিল চলচ্চিত্রে ঐতিহাসিকভাবে নিষিদ্ধ বিষয়গুলি নিয়ে কাজ করার জন্য মুক্তির আগেই প্রচার লাভ করে। বিতর্ক এবং নেতিবাচক পর্যালোচনা সত্ত্বেও, ছবিটি বাণিজ্যিকভাবে খুব ভালো ব্যবসা করে এবং বক্স অফিসে জনপ্রিয় হয়।   ব্যক্তিগত জীবন  অনিতা বিবাহ করেছেন উদীপকে এবং তাঁদের দুটি ছেলে রয়েছে।   চলচ্চিত্র তালিকা  বছর চলচ্চিত্র ভাষা মন্তব্য ২০০৩ নক নক, আই'ম লুকিং টু ম্যারি ইংরেজী ২০০৩ গালিভার'স ট্রাভেল ইংরেজী ২০০৯ কুলির ১০০° তামিল ২০১৯ ৯০ এমএল তামিল   ডিসকোগ্রাফি  বছর চলচ্চিত্র ভাষা গান মন্তব্য ২০০৩ হুইশল তামিল " আজগিয়া অসুর " ২০০৪ মিসাই মাধবন তামিল "ভাদা ভাদা" ২০০৫ থাক থিমি থা তামিল "রায়ালসীমা রানি" ২০১৯ ৯০ এমএল তামিল "শিববাণম"   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:তামিলনাড়ুর নারী শিল্পী বিষয়শ্রেণী:চেন্নাইয়ের চিত্রনাট্যকার বিষয়শ্রেণী:ভারতীয় নারী চিত্রনাট্যকার বিষয়শ্রেণী:তামিল চিত্রনাট্যকার বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম
ভিয়েতনাম জাতীয় অনূর্ধ্ব-২৩ ফুটবল দল (যা ভিয়েতনাম অলিম্পিক ফুটবল দল অথবা সংক্ষেপে ভিয়েতনাম অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে ভিয়েতনামের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ভিয়েতনামের ফুটবলের সর্বোচ্চ নিয়ন্ত্রক সংস্থা ভিয়েতনাম ফুটবল ফেডারেশন দ্বারা নিয়ন্ত্রিত হয়।https://www.worldfootball.net/teams/vietnam-u23-h-team/ ১৯৯৯ সালের ২৩শে মে তারিখে, ভিয়েতনাম অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; ভিয়েতনামের হ্যানয়ে অনুষ্ঠিত চীন অনূর্ধ্ব-২৩ দলের বিরুদ্ধে উক্ত ম্যাচে পরাজিত হয়েছিল।   রং ভাং নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভিয়েতনামের রাজধানী হ্যানয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ফরাসি সাবেক ফুটবল খেলোয়াড় ফিলিপ ত্রুসিয়ে।https://int.soccerway.com/teams/vietnam/vietnam-u23/17237/https://www.transfermarkt.com/vietnam-u23/startseite/verein/64231  ভিয়েতনাম অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে সক্ষম হয়নি। অন্যদিকে, এশিয়ান অনূর্ধ্ব-২৩ এশিয়ান কাপে ভিয়েতনাম অনূর্ধ্ব-২৩ এপর্যন্ত ৪ বার অংশগ্রহণ করেছে; উক্ত প্রতিযোগিতায় দলটির সেরা সাফল্য হচ্ছে ২০১৮ এশিয়ান অনূর্ধ্ব-২৩ এশিয়ান কাপের ফাইনালে অংশগ্রহণ করা, যেখানে তারা উজবেকিস্তান অনূর্ধ্ব-২৩ দলের কাছে ১–২ গোলের ব্যবধানে পরাজিত হয়েছে। এনগুয়েন আনহ দুক, এনগুয়েন কুয়াং হাই, এনগুয়েন ভান তোয়ান, ফান তানহ বিনহ এবং ফাম ভান কুয়েনের মতো খেলোয়াড়গণ ভিয়েতনামের অনূর্ধ্ব-২৩ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য গ্রীষ্মকালীন অলিম্পিক  গ্রীষ্মকালীন অলিম্পিক সাল  পর্ব  অবস্থান  ম্যাচ  জয়    হার      ১৯০০  অংশগ্রহণ করেনি  ১৯০৪   ১৯০৮   ১৯১২   ১৯২০   ১৯২৪   ১৯২৮   ১৯৩৬   ১৯৪৮   ১৯৫২   ১৯৫৬   ১৯৬০   ১৯৬৪   ১৯৬৮   ১৯৭২   ১৯৭৬   ১৯৮০   ১৯৮৪   ১৯৮৮   ১৯৯২   ১৯৯৬   ২০০০  উত্তীর্ণ হয়নি  ২০০৪   ২০০৮   ২০১২   ২০১৬   ২০২০   ২০২৪  অনির্ধারিত  ২০২৮   ২০৩২  মোট    ০/২৭  ০  ০  ০  ০  ০  ০  তথ্যসূত্র  বহিঃসংযোগ     ফিফা-এ ভিয়েতনাম জাতীয় অনূর্ধ্ব-২৩ ফুটবল দল   বিষয়শ্রেণী:ভিয়েতনাম জাতীয় অনূর্ধ্ব-২৩ ফুটবল দল বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল ফুটবল অনূর্ধ্ব-২৩
বাঘাবাড়ী বন্দর হল বাংলাদেশের একটি প্রধান নদীবন্দর ।এটি বাংলাদেশ এর রাজশাহী বিভাগ এর অন্তর্গত।এটি যমুনা নদী পশ্চিম তীরে অবস্থিত ।এই বন্দরের দ্বারা দেশের উত্তর অংশের কৃষি কাজে ব্যবহৃত রাসায়নিক সার এই নৌবন্দর দ্বারা আনা হয়। এই বন্দর দ্বারা চট্টগ্রাম বন্দর থেকে কয়লা ,ডিজেল, রাসায়নিক সার নদী পথে আনা হয় ছোটো জাহাজে করে ।  সমস্যা thumb|right|বাঘাবাড়ী বন্দর মুখি জাহাজ নদীর নাব্যতা কমে যাওয়ার জন্য আটকে রয়েছে ।  বন্দরটি বর্তমানে নাব্যতা সংকটে ভুগছে।এই বন্দরে জাহাজ চলাচল করার জন্য ১০ ফুট গভীরতা প্রয়োজন।কিন্তু বর্তমানে এর গভীরতা ৭ থেকে ৮ ফুট  রয়েছে।।বন্ধর থেকে পণ্য দ্রব্য দেশের অন্যত্র পরিবহনেও সমস্যা হচ্ছে।  আরও দেখুন  ধুবরি বন্দর  ডিব্রুগড় বন্দর তথ্যসূত্র   বহিঃসংযোগ  বিষয়শ্রেণী:বাংলাদেশের নদী বন্দর
শেখ মামুন খালেদ বাংলাদেশ সেনাবাহিনীর অবসরপ্রাপ্ত অফিসার যিনি সাবেক মহাপরিচালক ফোর্সেস ইন্টেলিজেন্স ডিরেক্টরেট জেনারেল। তিনি জাতীয় প্রতিরক্ষা কলেজের কমান্ড্যান্ট হিসেবেও দায়িত্ব পালন করেন।    পেশা  লেফটেন্যান্ট জেনারেল শেখ মামুন খালেদ  বাংলাদেশ সেনাবাহিনীর সিগন্যাল কর্পস অফিসার। ২০১১ থেকে ২০১৩ সাল পর্যন্ত তিনি ২ বছর প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক হিসাবে দায়িত্ব পালন করেন। বাংলাদেশ ইউনিভার্সিটি অব প্রফেশনালস (বিইউপি) উপাচার্য ছিলেন।  তিনি পিএইচডি এর জন্য চ্যান্সেলর গোল্ড মেডেল অর্জন করেন। তিনি বাংলাদেশ ইউনিভার্সিটি অব প্রফেশনালের (বিইউপি) পিএইচডি সম্পন্ন  কারী প্রথম ব্যক্তি।   শেখ মামুন খালেদ বাংলাদেশ সেনাবাহিনীর বিভিন্ন পদে দায়িত্ব পালন করেন। মিলিটারি ইন্টেলিজেন্স স্কুল, আর্মি সদর দফতর, আর্ফেন্ট্রি বিভাগের কর্নেল স্টাফ, সামরিক সামরিক গোয়েন্দা বিভাগের কমান্ডার, এরিয়া কমান্ডার লজিস্টিক এরিয়ার প্রশিক্ষক ছিলেন। বাংলাদেশের জাতীয় প্রতিরক্ষা কলেজের কমান্ডার হিসেবে অভিহিত হওয়ার পূর্বে তিনি বাংলাদেশ সমরাস্ত্র কারখানার কমান্ডার ছিলেন।     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী জেনারেল বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
দেহু সড়ক () ভারতের মহারাষ্ট্র রাজ্যের পুণে জেলার একটি সেনানিবাস শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দেহু সড়ক শহরের জনসংখ্যা হল ৪৬,৯০০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে দেহু সড়ক এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
খেরসন শিল্পকলা জাদুঘর () হলো দক্ষিণ ইউক্রেনের খেরসন শহরে অবস্থিত একটি শিল্পকলা জাদুঘর। এই জাদুঘরটি শোভকুনেঙ্কো খেরসন অঞ্চলিক শিল্পকলা জাদুঘর নামেও পরিচিত।https://www.kyivpost.com/post/2203  এটি খেরসন শহরের প্রাক্তন সিটি হল ভবনে অবস্থিত।https://odessa-journal.com/the-russian-military-seized-the-kherson-art-museum-and-appointed-its-director/ ১৯৭৮ সালের ২৭ মে এই জাদুঘরটির উদ্বোধন হয়েছিল।https://odessa-journal.com/the-russian-military-seized-the-kherson-art-museum-and-appointed-its-director/   ইতিহাস  thumb|left|খেরসন শিল্পকলা জাদুঘরের আন্তরীক্ষ দৃশ্য জাদুঘরটি উনিশ শতকের শেষের দিকের দক্ষিণ ইউক্রেনের খেরসন শহরের পুরানো টাউন হলে অবস্থিত। এটি একটি বিখ্যাত ভবন। এই ভবনটি ১৮৯৭ সালে নির্মিত হয়। এটি শহরের অন্যতম একটি প্রতীকও বটে।  ১৮৯০ সালে প্রত্নতাত্ত্বিক ভিক্টর গোচকেভিচের ইচ্ছায় প্রথম প্রত্নতাত্ত্বিক সংগ্রহের কাজ শুরু হয়েছিল। তিনি তার প্রত্নতাত্ত্বিক এবং মুদ্রাসংগ্রহের পাশাপাশি তার শিল্পকলা এবং চিত্রকর্ম এখানে দান করেছিলেন। ১৯২১ সালে নিকোলাই গেড্রয়েটস তার নিজের এবং বন্ধুদের অনুদান দিয়ে জাদুঘরটিকে সমৃদ্ধ করেন। ১৯২২ সালে জাদুঘরটি প্রত্নতত্ত্ব বিভাগের সাথে একীভূত হয়।  ২০২২ সালে ইউক্রেনে রাশিয়ার আক্রমণের সময় খেরসন শহরের এই ঐতিহ্যময় জাদুঘরটি রুশ সেনারা লুট করে। ইউক্রেনীয় বাহিনী দ্বারা শহরটি মুক্ত করার কিছু সময় আগে, রুশ সৈন্যরা প্রায় ১৫,০০০ শিল্পকর্ম একেবারে অযত্নে ট্রাক এবং বাসে মধ্যে ভর্তি করে নিয়েছিল।"Before Retreating From Kherson, Russian Troops Emptied One of Ukraine’s Top Museums of Nearly 15,000 Objects", artnet news, 14 November 2022 শিল্পকর্মগুলি রাশিয়ান-অধিকৃত ক্রিমিয়ার সিমফেরোপলের তৌরিদা সেন্ট্রাল মিউজিয়ামে স্থানান্তরিত করা হয়। ক্রিমিয়ার জাদুঘরের পরিচালক আন্দ্রেই মালগিন দাবি করেছিলেন যে শিল্পকর্মগুলির সুরক্ষা নিশ্চিত করার জন্য এই পদক্ষেপ নেওয়া হয়েছিল যতক্ষণ না সেগুলি সঠিক মালিকের কাছে ফিরিয়ে দেওয়া যায়।https://www.themoscowtimes.com/2022/11/10/kherson-museum-art-collection-looted-ahead-of-russian-retreat-a79342 ইউক্রেনের খেরসন পুলিশ যুদ্ধাপরাধ হিসেবে এই ঘটনার তদন্ত শুরু করে। রুশ সৈন্যদের দ্বারা পাঁচশটিরও বেশি ইউক্রেনীয় সাংস্কৃতিক ঐতিহ্যবাহী স্থানের ইচ্ছাকৃতভাবে ধ্বংস ও লুটপাটের ঘটনাকে ইউক্রেনের সংস্কৃতি মন্ত্রী 'সাংস্কৃতিক গণহত্যা' হিসাবে আখ্যা দেন।""It's cultural genocide": Ukraine's Culture Minister trying to salvage the country's artifacts, Euronews, 13 September 2022"The War of Aggression Against Ukraine, Cultural Property and Genocide: Why it is Imperative to Take a Close Look at Cultural Property", Blog of the European Journal of International Law, 31 March 2022>   তথ্যসূত্র   বিষয়শ্রেণী:ইউক্রেনের জাদুঘর বিষয়শ্রেণী:খেরসন বিষয়শ্রেণী:১৯৭৮-এ প্রতিষ্ঠিত শিল্পকলা জাদুঘর বিষয়শ্রেণী:পর্তুগালের শিল্পকলা জাদুঘর ও গ্যালারী
খাম্বা থোইবি জাগোই যা খাম্বা থোইবি ক্লাসিক্যাল ডান্স বা খাম্বা থোইবি ব্যালে নামেও পরিচিত এটি একটি ঐতিহ্যবাহী মৈতেই আচারিক এবং নাট্যনৃত্যরূপ। এটি সাধারণত লই হারাওবা উৎসবের অংশ হিসেবে পরিবেশন করা হয় এবং প্রভু থাংচিং (পুরানো মণিপুরিতে 'থাংজিং') এর উদ্দেশ্যে উদযাপিত হয়, যিনি প্রাচীন মৈরাং রাজ্যের প্রধান দেবতা। এটি মণিপুরি রাস লীলা ক্লাসিক্যাল নৃত্য নাটকের বিকাশের জন্য এক গুরুত্বপূর্ণ সাংস্কৃতিক উপাদান হিসেবে প্রেরণা প্রদান করে।  বিশ্বাস করা হয় যে এই নৃত্যশৈলীটি প্রথম দেবতার সামনে খুমান খাম্বা এবং মইরাং থোইবি দ্বারা পরিবেশিত হয়েছিল।  থাম্ব|নৃত্য পরিবেশন করছেন মহিলারা খাম্বা থোইবি নৃত্যের পাশাপাশি, মেইতেই সাংস্কৃতিক ঐতিহ্যের আরেকটি গুরুত্বপূর্ণ সাফল্য হলো খাম্বা থোইবি শেইরেং মহাকাব্য, যা খাম্বা এবং থোইবির কাহিনীর ওপর ভিত্তি করে লেখা হয়েছে।  ভারতীয় মহাকাব্যগুলোর মধ্যে মহাভারত এবং রামায়ণের পরে তৃতীয় দীর্ঘতম এই ধ্রুপদী মেইতেই ভাষার মহাকাব্য, যার ৩৯,০০০ পংক্তি রয়েছে। এটি মণিপুরীদের জাতীয় মহাকাব্য হিসেবে স্বীকৃত এবং সম্মানিত। এই মহাকাব্য ঐতিহ্যবাহী গীতিনাট্য থেকে উদ্ভূত। মিনস্ট্রেল বা বার্ডরা পেনা (বাদ্যযন্ত্র) বাজিয়ে এই গীতিনাট্য প্রস্তুত করা হয়।    উৎপত্তি  প্রাচীন সময়ে মইরাংয়ের রাজা খুমান খাম্বা এবং তার প্রতিদ্বন্দ্বী কংগিয়াম্বাকে দেবতা ঠাংচিং (থাংজিং)  -এর সম্মানে আয়োজিত বার্ষিক লাই হারাওবা উৎসব উদযাপনের জন্য পাহাড়ি অঞ্চল থেকে বিরল অর্কিড ফুল সংগ্রহ করে আনার নির্দেশ দেন। অনেক কষ্টে,  দেবতার কৃপায় খাম্বা বন থেকে সবচেয়ে ভালো ফুল সংগ্রহ করেন। অন্যদিকে, কংগিয়াম্বা খুব সহজেই কিছু ফুল সংগ্রহ করলেও, সে সব এলোমেলো হয়ে গিয়েছিল।    কংগিয়াম্বা প্রথমে রাজাকে এবং পরে অন্যান্যদের ফুল উপহার দেন। কিন্তু খাম্বা বিনয়ের সাথে একজন মহাপুরোহিতের পরামর্শ নিয়ে, প্রথমে দেবতা ঠাংচিংয়ের কাছে ফুল অর্পণ করেন এবং পরে রাজা, রাণী এবং রাজ্যের উচ্চপদস্থ কর্মকর্তাদের কাছে তা উপস্থাপন করেন। খাম্বার সৌজন্য এবং শিষ্টাচারে রাজপরিবার ও অভিজাতরা তাকে দুর্লভ উপহার দেন, যা কংগিয়াম্বার প্রাপ্ত উপহারের চেয়ে অনেক বেশি ছিল।  পরে, কংগিয়াম্বা এবং তার স্ত্রীরা নৃত্য পরিবেশনের পর খাম্বা ও তার প্রেমিকা থোইবি ঈশ্বর ঠাংচিংয়ের সামনে নাচতে এবং গান গাইতে শুরু করেন। তাদের নাচ দুর্দান্ত ছিল। লোকেরা আনন্দে চিৎকার করে নাচতে থাকে, একসাথে ঘুরতে ঘুরতে অবশেষে তারা ঈশ্বরের সম্মুখে হাঁটু গেড়ে প্রণাম করে।   খাম্বা থোইবি নৃত্যনাট্য  ১৯৬০-এর দশকে, শ্রীমতি বিমলা রায়না খাম্বা এবং থোইবির ঐতিহ্যকে ভিত্তি করে একটি নতুন নৃত্যনাট্য বা ব্যালে রচনা করেন, যার নাম ছিল "খাম্বা থোইবি নৃত্যনাট্য"। এটি প্রথমবার ১৯৬০ সালের ১ জানুয়ারী, ভারত সরকারের তৎকালীন কেন্দ্রীয় বৈজ্ঞানিক গবেষণা ও সাংস্কৃতিক বিষয়ক মন্ত্রী হুমায়ুন কবিরের উপস্থিতিতে একটি অনুষ্ঠানে পরিবেশিত হয়। পরে, ১৯৬১ সালের ৬ ও ৭ নভেম্বর দিল্লিতে এটি পুনরায় পরিবেশিত হয়, এবং টাইমস অফ ইন্ডিয়া এটিকে প্রশংসিত করে।  পরবর্তীতে, ২ মে ১৯৬২ তারিখে ভারতে নিযুক্ত তৎকালীন মার্কিন রাষ্ট্রদূত জন কেনেথ গ্যালব্রেথ এবং মিসেস জে কে গ্যালব্রেথ এই শিল্পকর্ম প্রত্যক্ষ করেছিলেন।  পরবর্তীতে, খাম্বা থোইবি নৃত্যনাট্যটি অসংখ্য স্থানে একাধিকবার মঞ্চস্থ হয় এবং বারবার প্রশংসিত হয়।   চিত্রকলায় চিত্রায়ন  থাম্ব|300x300পিক্সেল|একটি সমসাময়িক ধ্রুপদী মেইতেই চিত্রকর্ম।   তথ্যসূত্র   বিষয়শ্রেণী:ভারতীয় লোকনৃত্য বিষয়শ্রেণী:মণিপুরী সংস্কৃতি বিষয়শ্রেণী:অপর্যালোচিত অনুবাদসহ পাতা
ইতিহাস    ঘটনাবলী   ১৫৬৫ইং - বিজয়নগর সাম্রাজ্য ও দাক্ষিণাত্যের সুলতানি রাজ্যের মধ্যে তালিকোটার যুদ্ধ সংঘটিত হয়। এই যুদ্ধের ফলে ভারত এর সর্বশেষ হিন্দু রাজত্ব বিজয়নগরের পতন ত্বরান্বিত হয়েছিল।   ১৯৩০ইং - ভারতীয় জাতীয় কংগ্রেস ২৬ জানুয়ারি তারিখটিকে স্বাধীনতা দিবস বা পূর্ণ স্বরাজ দিবস হিসেবে ঘোষণা করে।  ১৯৫০ইং - ভারতের সংবিধান কার্যকরী হয়। রাজেন্দ্র প্রসাদ ভারতের প্রথম রাষ্ট্রপতি হিসেবে শপথ নেন। এই তারিখটি ভারতে প্রজাতন্ত্র দিবস হিসেবে পালিত হয়।  ১৯৬৫ইং - হিন্দি ভারতের কেন্দ্রীয় সরকারের সরকারি ভাষা হিসেবে স্বীকৃতি পায়।  ২০০১ইং - বিধ্বংসী ভূমিকম্পে গুজরাতে প্রায় ২০ হাজারো মানুষ প্রাণ হারায়।  ২০০৪ইং - রাষ্ট্রপতি হামিদ কারজাই আফগানিস্তানের নতুন সংবিধানে স্বাক্ষর করেন।   জন্ম   ১৮৮৪ইং - এডওয়ার্ড স্যাপির, মার্কিন ভাষাবিজ্ঞানী।  ১৯৫২ইং - আনিসুজ্জামান, বাংলাদেশ অধ্যাপক, শিক্ষাবিদ।   মৃত্যু   ১৯৬৯ইং - শ্রীশ্রীঠাকুর অনুকূলচন্দ্র, বাঙালি ধর্ম সংস্কারক।   ছুটি ও অন্যান্য   প্রজাতন্ত্র দিবস (ভারত)   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ